Janire Gonzalez-Etxabarri

Janire Gonzalez-Etxabarri (Zumaia, Gipuzkoa, ) surflari profesionala da. Sariak lortu ditu munduko eta Europako hainbat txapelketatan.

2024ko Udako Olinpiar Jokoetan parte hartu zuen. Espainiako selekzioak hiru ordezkari izan zituen Teahupo'on, hirurak euskal hiritarrak: Janire Gonzalez Etxabarri zumaiarra, Nadia Erostarbe zarauztarra, eta Andy Criere hendaiarra.

2025eko irailean ISA Nazioarteko Surf Erakundeak antolatutako Munduko Txapelketa irabazi zuen El Salvadorren.

 Surf ibilbidea 
Zumaiako Itzurun hondartzan hasi zen lagunekin surf egiten, aspertuta baitzeuden, eta zerbait desberdina probatzeko. Lagunek utzi zuten arren, Janire zaletu egin zen. Zarautzen entrenatzen hasi zen Ibon Amatriainekin, modu serioagoan. Entrenatzaileak proposatuta, lehiatzen hasi zen, eta txapelketetan ondo moldatu zen.

 Txapelketa nabarmenenak 
Nesken kategorian aritzen da eta 2019an Espainiako txapelduna izan zen Valdoviñon, 2020an Europako jubenilen txapelduna izan zen Portugalen, 2021ean Europako jubenilen txapelduna izan zen berriro Hossegorren kasu horretan, 2022an Europako txapelduna izan zen Marokoko WSLren txapelketan, 2023an Brasilgo Mundialera klasifikatu zen nahiz eta bertan saririk ez lortu eta  2024ean, Puerto Ricoko mundialerako klasifikatzeaz gain, bertan lortutako emaitzengatik, Parisko Olinpiar Jokoetarako sailkatzea lortu du. Olinpiar Joko horiek surflariek Tahitin lehiatuko dira eta Janire González gazteenetako bat da. Espainiako eta Euskal Herriko lehenengo emakume surflarietako bat da joko olinpikoetan, Nadia Erostarbe surflariarekin batera. Beste hainbat txapelketetan ere sariak lortu ditu eta Espainian emakume surflari hoberenen artean lortu du lekua egitea.

 2024ko Udako Olinpiar Jokoak 
Olinpiar Jokoak Parisen badira ere, surf lehiaketa Polinesia Frantsesean, Ozeano Bareko hegoaldean izang zen, Tahiti uharteko hego-mendebaldeko kostaldeko Teahupo'o herrian hasi zen uztailaren 27an, gehienez hamar egun, abuztuaren 8ra arte. Eredu olinpikoari jarraituta gutxienez lau egun behar dira, erronda guztiak egiteko.

2024an Parisko Olinpiar Jokoetan hartu zuen parte lehen aldiz. Bigarren txandan kanporatua izan zen, Andy Criere (Hendaia, 28 urte) ere bai. Nadia Erostarbe zarauztarrak, ostera, bosgarren postua lortu zuen. 

Espainiako Surf Federazioak 75.000 lizentzia zituen 2024an, baina ez zen Joko horietan baliabide gehien zituena. Tahitiko probarako bere taldearen erdia sailkatu zen arren, ezin izan zuen funtsik inbertitu ere egin hautatzailearen lana ordaintzeko.

 2025ean Mundu Txapeldun 
Janire Gonzalez-Etxabarrik  ISA Nazioarteko Surf Erakundeak antolatutako Munduko Txapelketa, irabazi zuen El Salvadorren. 2025eko irailean. Bigarren aldiz hartu du parte Munduko Txapelketan, eta finalean, besteak beste, Sally Fitzgibbons australiarrari gailendu zitzaion, nazioartean gorenean lehiatzen ari den surflarietako bati. Garaile izateko bidea nekeza izaten den arren,  kanporaketa horietan bikain moldatu zen. Olatu bikainak hartzeko zoria izan zuen zituen, eta horrek finalera iristeko modua eman zion.

Irailaren 15ean Puerto Ricon, ISA erakundeak antolatzen duen Munduko Txapelketa irabazi zuen. Anette ahizpak ere hartu zuen parte eta Janireren hitzetan: «Funtsezkoa da ahizparen babesa izatea. Asko laguntzen dit. Dena elkarrekin egiten dugu, eta ea aukera dugun elkarrekin halako esperientzia gehiago bizitzeko».

 Eragina 
Janire hainbat emakumeren inspirazioa izan da eta beregatik, Euskal Herriko surflarien balioa zabaldu da mundu guztira. Gainera, emakumeen ahalmena erakutsi du eta argi utzi du emakumeek ere ahal dutela. Eragin handia lortu duenez, Roxy markak babesten du.

 Erreferentziak 

 Kanpo estekak 

 Janire Gonzalez-Etxabarri: «Oraindik ezin dut sinetsi munduko txapelduna naizela», Berria, 2025.09.17

 Bideoa: Janire, surfeatzen 
 https://www.instagram.com/janiregonzalezetxabarri/
 https://dukesurf.com/?s=janire+gonzalez+etxebarri
 https://www.worldsurfleague.com/athletes/10487/janire-gonzalez-etxabarri


Kategoria:Euskal Herriko surflariak
Kategoria:Zumaiarrak
Kategoria:Emakume surflariak
Kategoria:2024ko Udako Olinpiar Jokoetako surflariak